ΕΝΑ ΠΑΡΑΔΕΙΓΜΑ ΣΕΒΑΣΜΟΥ ΠΡΟΣ ΤΟΥΣ ΓΟΝΕΙΣ

**Μετάφραση**: Λέγεται, λοιπόν, στη Σικελία (γιατί αν και μοιάζει με μύθο, θα είναι κατάλληλο όμως να το ακούσετε τώρα κι όλοι εσείς οι νεότεροι) ότι από την Αίτνα ξεχύθηκε πύρινο ρυάκι· αυτό λένε ότι κυλούσε και προς την υπόλοιπη χώρα, και μάλιστα προς κάποια πόλη από τις εκεί κατοικημένες. Οι άλλοι, λοιπόν, όρμησαν να φύγουν, ζητώντας τη σωτηρία τους, ένας όμως από τους νεότερους, επειδή έβλεπε ότι ο πατέρας του ήταν ηλικιωμένος και δεν μπορούσε να φύγει, αλλά είχε παγιδευτεί μέσα στη φωτιά, αφού τον πήρε στους ώμους του τον μετέφερε. Επειδή, όμως, νομίζω ότι προστέθηκε φορτίο περικυκλώθηκε κι ο ίδιος. Από αυτό το γεγονός αξίζει να παρατηρήσουμε ότι το θείο ευνοεί τους αγαθούς ανθρώπους. Γιατί λέγεται ότι η λάβα κύλησε ολόγυρα και περικύκλωσε το μέρος εκείνο και ότι σώθηκαν μόνο αυτοί, από τους οποίους ακόμη και σήμερα η περιοχή αποκαλείται «τόπος των ευσεβών»· εκείνοι, όμως, που έφυγαν γρήγορα εγκαταλείποντας τους γονείς τους χάθηκαν όλοι.

**Ερωτήσεις**

**1**. **Ποιο περιστατικό διηγείται ο Λυκούργος, για να καταδείξει ότι οι θεοί τιμούν τον σεβασμό προς τους γονείς**;

Ο Λυκούργος επιλέγει να διηγηθεί ένα περιστατικό, το οποίο, όπως σχολιάζει, μοιάζει με μύθο, αλλά το θεωρεί ιδανικό για την ανάδειξη του οφειλόμενου σεβασμού προς τους γονείς. Όταν, λοιπόν, εξερράγη το ηφαίστειο της Αίτνας, η λάβα άρχισε να κατακλύζει μια κατοικημένη περιοχή, προκαλώντας πανικό στους ανθρώπους, οι οποίοι άρχισαν να τρέχουν για να σώσουν τη ζωή τους. Σε αντίθεση, όμως, με αυτούς, ένας νέος βλέποντας τη φωτιά να πλησιάζει τον γέρο πατέρα του που δεν μπορούσε να κινηθεί, έσπευσε να τον βοηθήσει. Τον πήρε στους ώμους του και προσπάθησε να τον γλιτώσει, αλλά εξαιτίας τους βάρους δεν μπορούσε πια να τρέξει. Βρέθηκαν, έτσι, κι οι δυο εγκλωβισμένοι από τη φλεγόμενη λάβα. Εντούτοις, κι ενώ φαινόταν πως ήταν πια αδύνατο να σωθούν, η φωτιά κινήθηκε κυκλικά γύρω από αυτούς, αφανίζοντας τελικά όλους τους υπόλοιπους κατοίκους, που βιάστηκαν να φύγουν εγκαταλείποντας τους γονείς τους. Γι’ αυτό το λόγο, μάλιστα, εκείνη η περιοχή ονομάστηκε τόπος των ευσεβών.

Το συμβάν αυτό, που υποδηλώνει θεία παρέμβαση, έρχεται να δείξει πως οι θεοί εκτιμούν και βοηθούν εκείνους που σέβονται τόσο πολύ τους γονείς τους, ώστε είναι διατεθειμένοι ακόμη και να κινδυνεύσουν προκειμένου να τους προστατεύσουν.

**Συντακτική ανάλυση**

* γενέσθαι: Ειδικό απαρέμφατο ως υποκείμενο του απρόσωπου ρήματος «λέγεται»
* ῥύακα: Υποκείμενο του απαρεμφάτου γενέσθαι
* ἐκ τῆς Αἴτνης: Εμπρόθετος προσδιορισμός που δηλώνει την προέλευση.
* Ακούσαι : υποκείμενο του απρόσωπου ρήματος. «αρμόσει»
* τοῖς νεωτέροις: Δοτική προσωπική στο απρόσωπο ρήμα.
* ῥεῖν: αντικείμενο του «φασίν»
* τὴν ἄλλην: Επιθετικός προσδιορισμός στο χώραν.
* πρὸς πόλιν: Εμπρόθετος προσδιορισμός του τόπου.
* τούς ἄλλους: Υποκείμενο του απαρεμφάτου ὁρμῆσαι.
* πρὸς φυγήν: Εμπρόθετος προσδιορισμός του σκοπού.
* ζητοῦντας: Τροπική μετοχή.
* τὴν σωτηρίαν: Αντικείμενο της μετοχής.
* ὁρῶντα: Αιτιολογική μετοχή.
* ὄντα - δυνάμενον - ἐγκαταλαμβανόμενον: Κατηγορηματικές μετοχές από το ὁρῶντα..
* ἀποχωρεῖν: αντικείμενο της μετοχής δυνάμενον
* ὑπὸ τοῦ πυρός: ποιητικό αίτιο
* αὐτὸς: Υποκείμενο του «εγκατελήφθη»
* θεωρῆσαι: υποκείμενο της απρόσωπης έκφρασης.»άξιον εστί»
* τοῖς ἀγαθοῖς: Επιθετικός προσδιορισμός στο τοῖς ἀνδράσιν.
* εὐμενῶς: Επιρρηματικός προσδιορισμός του τρόπου.
* σωθῆναι: υποκείμενο του «λέγεται»
* κύκλῳ: Δοτική του τρόπου.
* μόνους: Κατηγορηματικός προσδιορισμός στο τούτους.
* τὸ χωρίον: Υποκείμενο του «προσαγορεύεσθαι»
* χῶρον: Κατηγορούμενο στο « χωρίον»
* ἔτι :Επιρρηματικός προσδιορισμόςτου χρόνου.
* γονέας: Αντικείμενο της μετοχής ἐγκαταλιπόντας. .

ΑΣΚΗΣΕΙΣ

1. Να γράψετε τους ζητούμενους τύπους

* η Σικελία(δοτική ενικού)
* ἡ φυγή (αιτιατική ενικού)
* ἡ σωτηρία(κλητική πληθυντικού)
* ἡ αποχώρησις(γενική ενικού)
* ὁ πατήρ(δοτική ενικού)
* ὁ ανήρ(αιτιατική ενικού)
* ὁ  γονεύς(δοτική πληθυντικού)
* τό φορτίον(δοτική ενικού)

2. Συμπλήρωσε τις προτάσεις με τους τύπους των παθητικών χρόνων που

ζητούνται:

- Ὑπὸ Ξέρξου κήρυκες \_\_\_\_\_\_\_\_\_\_\_ (πέμπομαι, οριστ. αορ.)

- Τὰ \_\_\_\_\_\_\_\_\_\_\_ ὑπὸ τούτων οὐ δύναμαι εἰπεῖν (πράττομαι, μτχ. αορ.

- Εἵλοντο στρατηγόν, ἵνα ἡ πόλις \_\_\_\_\_\_\_\_\_\_\_ (ἀπαλλάττομαι, υποτ. αορ.) τοῦ

κινδύνου.

- Λέγεται δύο λόχους στρατιωτῶν \_\_\_\_\_\_\_\_\_\_\_ (κωλύομαι, απαρμφ. αορ.) ὑπὸ τῶ

ἐχθρῶν διέρχεσθαι τὸν ποταμόν

- Ἐβουλεύοντο κατὰ γῆν ἤ κατὰ θάλατταν χρὴ \_\_\_\_\_\_\_\_\_\_\_ (πορεύομαι, απαρ

αορ.).

- Ἀρίων ὁ κιθαρῳδὸς ὑπὸ δελφῖνος \_\_\_\_\_\_\_\_\_\_\_ (σῴζομαι οριστ. αορ.

- Οἱ βόες ὑπὸ τῶν γεωργῶν \_\_\_\_\_\_\_\_\_\_\_ (λύομαι, οριστ. μελλ.)

- Εἶπεν ὅτι τοῦτο ὑπὸ Κύλωνος \_\_\_\_\_\_\_\_\_\_\_ (πράττομαι, ευκτ. αορ.)

- Οἱ προδόται \_\_\_\_\_\_\_\_\_\_\_ (κολάζομαι, οριστ. μελλ.) ὑπὸ τῶν Βοιωτῶν